Manuel Maria Barbosa Bocage
Store norske leksikon,Språk og litteratur,Litteratur i verden,Europa,Portugals litteratur
Manuel Maria Barbosa Bocage var en portugisisk lyriker som levde på slutten av 1700-tallet. Han markerte seg som en av de viktigste lyrikerne i den portugisiske 1700-talls-klassisismen (den såkalte «arkadismen». På grunn av den sterkt personlige tonen som preger tekstene hans, fikk han også stor betydning for de etterfølgende romantikerne.
Han var en stor beundrer av Camões, og sammen med romantikerne har han en stor del av æren for at denne store 1500-tallspoeten ble hentet frem fra glemselen. Bocage etterlot seg en svært stor produksjon. Skuffelse i kjærlighet, sjalusi og lidelse er sentrale temaer i lyrikken hans. Akkurat som Camões dyrket han en rekke lyriske former, og det var sonetter også han lyktes aller best med. Les mer i Store norske leksikon Portugals litteratur Portugals historie sonetter